CELEX: C2005/193/28
Language: fi
Date: 2005-08-06 00:00:00
Title: Asia C-237/05: Euroopan yhteisöjen komission 30.5.2005 Helleenien tasavaltaa vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/18
            
         Euroopan yhteisöjen komission 30.5.2005 Helleenien tasavaltaa vastaan nostama kanne
   (Asia C-237/05)
   (2005/C 193/28)
   Oikeudenkäyntikieli: kreikka
   Euroopan yhteisöjen komissio on nostanut 30.5.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat M. Patakia ja X. Lewis, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut direktiivin 92/59/EY (1) eikä erityisesti sen 3 artiklan 2 kohdan, 7 artiklan, 11 artiklan 1 kohdan eikä 15 artiklan 2 kohdan mukaisia velvoitteitaan eikä yleistä avoimuusperiaatetta, koska toimivaltaiset viranomaiset ovat noudattaneet käytäntöä, jonka mukaan täydennetään ja kerätään viljan tuottajien ja muiden hakemuksia — ilmoituksia integroidussa hallinto- ja valvontajärjestelmässä (OSDE) vuonna 2001
            
         
               —
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissiolle tehtiin kantelu siitä, että PASEGESille (2) annettiin toimieksianto laatia ohjelmasopimus ja sen täytäntöönpanosopimukset, jotka koskevat useiden palvelujen suorittamista maatalouden integroidun hallinto- ja valvontajärjestelmän (OSDE) soveltamiseksi vuonna 2001.
   Euroopan yhteisöjen tuomioistuimen oikeuskäytännön perusteella komissio katsoo, että Kreikan viranomaisten olisi pitänyt soveltaa direktiivin 92/50 III, IV, V ja VI osastossa asetettuja julkisuutta ja menettelyä koskevia oikeussääntöjä.
   Komissio katsoo myös, että Kreikan tasavalta ei ole näyttänyt toteen, että olisi olemassa syitä tehdä direktiivin 95/50 11 artiklan 3 kohdan b alakohdassa tarkoitettu poikkeus, ja että Kreikan tasavalta on virheellisesti luokitellut kyseiset palvelut direktiivin liitteen 1B alaisuuteen kuuluviksi.
   Toissijaisesti komissio esittää, että jäsenvaltioita ei ole vapautettu velvollisuudesta noudattaa tiettyä julkisuutta myös niiden palvelujen osalta, jotka kuuluvat direktiivin liitteen 1B alaisuuteen.
   Lopuksi komissio katsoo, että sen lisäksi, että Kreikan viranomaiset ja komissio ovat jatkuvasti olleet erimieltä kyseisen direktiivin asianomaisten säännösten tulkinnasta, kyseisen direktiivin soveltamista käytännössä ei ole varmistettu, toisin kuin Kreikan viranomaiset väittävät.
   Komissio katsoo näin ollen, että Kreikan tasavalta ei ole noudattanut direktiivin 92/50/EY 3 artiklan 2 kohdan, 7 artiklan, 11 artiklan 1 kohdan ja 15 artiklan 2 kohdan mukaisia velvoitteitaan eikä yleistä avoimuusperiaatetta.
   
      (1)  EYVL L 209, 24.7.1999, s. 1.
   
      (2)  Panellinia Sunomospondia Enoseon Georgikon Sunetairismon.